Golshifteh Farahani. Rahuvar Farahani (1983-yil 13-iyulda tugʻilgan) Golshifteh Farahani () nomi bilan tanilgan eronlik aktrisa. U "M for Mother" (2006), "Body of Lies" (2008), "About Elly" (2009), "The Patience Stone" (2012), "Paterson" (2016), "Girls of the Sun" (2018) va "Extraction" filmlaridagi ijrolari bilan tanilgan. U 2014-yil Sezar mukofotlash marosimida "The Patience Stone" filmi uchun „ Eng istiqbolli aktrisa“ mukofotiga nomzod boʻlgan. Yoshligi. Farahani Eronning Tehron shahrida tugʻilgan. U teatr direktori va aktyor Behzod Farahoniy va Fahimeh Rahim Nianing qizi. Uning singlisi aktrisa Shaghayegh Farahani. Golshifteh besh yoshida musiqa va pianino chalishni oʻrganishni boshlagan, keyinroq Tehrondagi musiqa maktabiga oʻqishga kirgan. 14 yoshida u Doriush Mehrjuiyning " "The Pear Tree" " filmida bosh rolni oʻynagan. Bu roli uchun Tehrondagi 16- Fajr xalqaro kinofestivalida „Eng yaxshi ayol roli“ uchun „Kristal rok“ mukofotini qoʻlga kiritgan. Aktyorlik faoliyati. Farahani " "About Elly" " dramasida rol oʻynagan, u 2009-yilda Tribeca kinofestivalida „ Eng yaxshi film“ va Berlin xalqaro kinofestivalida „ Kumush ayiq“ mukofotiga sazovor boʻlgan. Hollywooddagi „ "Body of Lies“" filmidagi roli tufayli Eron hukumati tomonidan Amerika tashviqoti bilan hamkorlik qilish va hijobsiz omma oldida koʻrinish bergani tufayli islom qonunlarini buzishda ayblangan. Unga 2009-yildan beri Eronga kirish taqiqlangan. Shundan beri Fransiyada istiqomat qiladi. 2016-yilda Farahani Parij teatrida Anna Karenina rolini ijro etgan. U, shuningdek, aktyor Adam Driver bilan rejissor Jim Jarmuschning " "Paterson" „ badiiy filmida Laura rolini oʻynagan. Film Rotten Tomatoes kino saytida 96 % maʼqullab, juda koʻp ijobiy sharhlarni olgsn. 2017-yilda u "" fantastik filmida dengiz jodugari Shansa rolini oʻynagan. 2020-yilda " "Extraction" " jangovar filmida Nik Khan rolini oʻynagan. U rejissor Doriush Mehrjuiyning „ "Rumi’s Kimia“" filmida suratga tushishi rejalashtirilgan edi. Film Saide Ghodsning "Kimia Khatoon" romani voqealariga asoslangan. Aktyorlikdan tashqari faoliyati. Farahani ekologiyani muhofaza qilish bilan shugʻullanadi. U Eronda sil kasalligini yoʻq qilish tarafdori. Eronda u Kooch Neshin (Koʻchmanchilar) guruhining aʼzosi boʻlgan, 2-Tehron avenyusida rok tanlovida gʻolib chiqqan. Eronni tark etgach, u boshqa surgundagi eronlik musiqachi Mohsen Namju bilan hamkorlik qilgan. Ularning "Oy" albomi 2009-yil oktabr oyida chiqarilgan. 2014-yil dekabr oyida Independent Critics Beauty Roʻyxatida 6-oʻrinni egallagan. Parijga koʻchib oʻtganidan soʻng u Roland Joffe, Xuner Salim va Marjane Satrapi va boshqa rejissorlar bilan hamkorlik qilgan. Farahani 63- Lokarno kinofestivalida hakamlik qilgan.